Protokol, ktorým sa na obdobie od 3. decembra 2003 do 2. decembra 2007 stanovujú možnosti rybolovu a finančný príspevok uvedený v dohode medzi Európskym hospodárskym spoločenstvom a vládou Maurícia o rybolove v Maurícijských vodách



Úradný vestník L 348 , 24/11/2004 S. 0003 - 0013



Protokol, ktorým sa na obdobie od 3. decembra 2003 do 2. decembra 2007 stanovujú možnosti rybolovu a finančný príspevok uvedený v dohode medzi Európskym hospodárskym spoločenstvom a vládou Maurícia o rybolove v Maurícijských vodách Článok 1 1. Podľa článku 2 dohody sú na obdobie štyroch rokov od 3. decembra 2003 udelené tieto možnosti rybolovu: - plavidlá na lov tuniakov záťahovými sieťami: povolenia pre 41 plavidiel, - plavidlá s dlhými lovnými šnúrami na lov pri hladine: povolenia pre 49 plavidiel, - plavidlá na lov so šnúrami: povolenia pre 25 BRT/mesiac na ročný priemer. 2. Len plavidlá spoločenstva, ktoré vlastnia platné povolenie vydané podľa tohto protokolu a v súlade s formalitami opísanými v prílohe sú oprávnené loviť v rybolovnej oblasti Maurícia. Článok 2 1. Finančný príspevok uvedený v článku 6 dohody na vyššie uvedené obdobie sa stanovuje na 487500 EUR ročne. 2. Tento príspevok zodpovedá úlovku 6500 ton ročne vo vodách Maurícia. Ak ročný úlovok plavidiel Spoločenstva vo vodách Maurícia presiahne toto množstvo, uvedený príspevok sa pomerne zvýši o 75 EUR za každú dodatočne vylovenú tonu. Celková výška finančného príspevku, ktorú zaplatí spoločenstvo za tuniaky a im príbuzné druhy, však nesmie presiahnuť dvojnásobok sumy uvedenej v odseku 1. 3. Prvá časť finančného príspevku zodpovedajúca 292500 EUR ročne sa prevedie na účet štátnej pokladnice, údaje o účte sa oznámia delegácii Európskej komisie na Mauríciu po nadobudnutí platnosti tohto protokolu. Prvá splátka je splatná najneskôr do 1. júna 2004 a ostatné v rovnakých ročných splátkach do výročného dňa uzavretia protokolu. Použitie tohto príspevku je vo výlučnej právomoci Maurícia. 4. Druhá časť finančného príspevku zodpovedá 195000 EUR ročne a je určená na financovanie opatrení uvedených v článku 3 tohto protokolu. Článok 3 1. S cieľom zaručiť rozvoj udržateľného a zodpovedného rybolovu podporujú obidve strany vo svojom spoločnom záujme partnerstvo s cieľom podporiť najmä rozvoj znalostí v oblasti rybného hospodárstva a biologických zdrojov, kontrolu rybného hospodárstva, rozvoj drobného rybolovu, rybolovných komunít a odborného vzdelávania. 2. Nižšie uvedené opatrenia sú financované z druhej časti finančného príspevku vo výške 195000 EUR ročne, ktorý je rozdelený takto: a) 150000 EUR na vedecké a technické programy na podporu rozvoja znalostí a riadenia rybolovu a biologických zdrojov v rybolovnej oblasti Maurícia; b) 30000 EUR na štipendiá a prípravu v rôznych vedeckých, technických a ekonomických oblastiach spojených s rybným hospodárstvom a na účasť na medzinárodných stretnutiach týkajúcich sa rybného hospodárstva; c) 15000 EUR na monitorovanie, kontrolu a dohľad vrátane systému pre monitorovanie plavidiel (VMS). 3. Sumy uvedené v odseku 2 písm. a) a c) sa poskytnú maurícijskému ministerstvu rybného hospodárstva po odovzdaní podrobného ročného plánu Európskej komisii vrátane rozvrhu a predpokladaných cieľov jednotlivých činností vykonaných v rámci každého opatrenia za prvý rok najneskôr do 1. júna 2004 a pre nasledujúce roky do 1. apríla. Prevedú sa na účet štátnej pokladnice, údaje o účte sa oznámia delegácii Európskej komisie na Mauríciu po nadobudnutí platnosti tohto protokolu. 4. Suma uvedená v písmene b) sa poskytne maurícijskému ministerstvu rybného hospodárstva a prevedie sa na bankové účty príslušných maurícijských orgánov postupne, ako je využívaná. 5. Maurícijské ministerstvo rybného hospodárstva predloží podrobnú ročnú správu o vykonávaní týchto opatrení a dosiahnutých výsledkoch delegácii Európskej komisie na Mauríciu najneskôr tri mesiace po výročnom dni uzavretia protokolu. Komisia si vyhradzuje právo požiadať o dodatočné informácie o týchto výsledkoch od marícijskeho orgánu zodpovedného za rybné hospodárstvo a preskúmať zodpovedajúce platby s ohľadom na skutočné vykonávanie opatrení. Článok 4 Ak spoločenstvo včas neuskutoční platby ustanovené v článku 2 a 3, Maurícius môže pozastaviť uplatňovanie tohto protokolu. Článok 5 Ak vážne okolnosti nesúvisiace s prírodnými činiteľmi bránia rybolovnej činnosti v rybolovnej oblasti Maurícia, Európske spoločenstvo môže pozastaviť platbu finančného príspevku, ak je to možné, po porade medzi dvoma stranami v rámci spoločného výboru uvedeného v článku 8 dohody. Platby finančného príspevku sa obnovia, keď sa situácia navráti do bežného stavu, a po porade medzi dvoma stranami v rámci spoločného výboru uvedeného v článku 8 dohody, ktorá potvrdí, že situácia pravdepodobne umožní návrat k bežnej rybolovnej činnosti. Platnosť povolení udelených plavidlám spoločenstva podľa článku 4 dohody sa predĺži o obdobie rovnajúce sa obdobiu, počas ktorého boli rybolovné činnosti pozastavené. Článok 6 Príloha k dohode medzi Európskym spoločenstvom a vládou Maurícia o rybnom hospodárstve v maurícijských vodách sa týmto zrušuje a nahrádza sa prílohou k tomuto protokolu. Článok 7 Tento protokol a jeho príloha nadobudnú platnosť dňom ich podpísania. Uplatňujú sa od 3. decembra 2003. -------------------------------------------------- PRÍLOHA Podmienky pre výkon rybolovných činností plavidlami spoločenstva v Maurícijských vodách 1. Formálne náležitosti žiadostí o povolenie a ich vydávania Postup pri žiadostiach o povolenia a vydávaní povolení, ktoré umožňujú plavidlám Spoločenstva loviť vo vodách Maurícia je takýto: a) Európska komisia postúpi prostredníctvom delegácie Európskej komisie na Mauríciu maurícijskému orgánu žiadosť majiteľa lode pre každé plavidlo, ktoré má záujem loviť podľa tejto dohody, aspoň 20 dní pred dňom začiatku požadovaného obdobia platnosti. Žiadosť sa podáva na formulároch, ktoré poskytne na tento účel Maurícius a ktorých vzor je uvedený v dodatku 1. b) Každé povolenie sa vydáva majiteľovi lode pre určené plavidlo. Na žiadosť Európskej komisie môže byť povolenie pre plavidlo nahradené, alebo v prípadoch vis major sa nahradí povolením pre iné plavidlo spoločenstva. c) Maurícijské orgány postúpia povolenia delegácii Európskej komisie na Mauríciu. d) Dokument o povolení musí byť vždy uschovaný na palube. Po doručení oznámenia o zaplatení preddavku Európskou komisiou maurícijskému orgánu, však bude plavidlo zapísané do zoznamu, ktorý sa oznámi maurícijským orgánom pre dozor nad rybným hospodárstvom. Počas čakania na doručenie dokumentu o povolení, je možné získať faxovú kópiu tohto dokumentu o povolení, ktorá sa uschová na palube a ktorá oprávňuje na rybolov do doručenia dokumentu o povolení. e) Maurícijský orgán oznámi pred nadobudnutím účinnosti protokolu bližšie informácie o platbách poplatkov za povolenia a najmä údaje o bankovom účte a mene, ktorá sa použije. f) Majitelia lodí navrhnú a vymenujú zástupcu s pobytom na Mauríciu oprávneného na zastupovanie majiteľov lodí v akomkoľvek právnom konaní. Majitelia lodí oznámia maurícijským orgánom meno a adresu tohto zástupcu. 2. Platnosť povolení a platba poplatkov 1. Platby preddavkov Pre plavidlá na lov tuniakov záťahovými sieťami a plavidlá s dlhými lovnými šnúrami na lov pri hladine sú povolenia platné na obdobie jedného roka. Sú obnoviteľné. Poplatok je stanovený na 25 EUR za tonu vylovenú vo vodách Maurícia. Pre plavidlá na lov tuniakov záťahovými sieťami sa povolenie vydáva na základe zaplatenia preddavku vo výške 2000 EUR na plavidlo na lov tuniakov záťahovými sieťami, ktorá zodpovedá poplatkom za 80 ton ročného úlovku vo vodách Maurícia. Pre plavidlá s dlhými lovnými šnúrami na lov pri hladine sa povolenie vydáva na základe zaplatenia preddavku vo výške 1550 EUR na plavidlo s dlhými lovnými šnúrami na lov pri hladine s viac ako 150 BRT a vo výške 1100 EUR na plavidlo s dlhými lovnými šnúrami na lov pri hladine so 150 BRT alebo menej. Tieto sumy zodpovedajú poplatkom, ktoré sú splatné buď za 62 ton, resp. 44 ton ročného úlovku v maurícijských vodách. Pre plavidlá na lov so šnúrami sú povolenia platné na tri, šesť alebo dvanásť mesiacov. Poplatky sú stanovené vo vzťahu ku BRT takto: 80 EUR za rok na BRT na základe zásady pro rata temporis. 2. Konečný výkaz Končený výkaz splatných poplatkov na rybolovný rok pre plavidlá na lov tuniakov záťahovými sieťami a plavidlá s dlhými lovnými šnúrami na lov pri hladine je vypracovaný Európskou komisiou na konci každého kalendárneho roka na základe výkazov o úlovkoch vypracovaných majiteľmi lodí a potvrdených kvalifikovanými vedeckými ústavmi na overovanie štatistík o výlove, napr. IRD (Úrad pre výskum a rozvoj), IFREMER (Francúzsky výskumný ústav pre využívanie mora), IEO (Španielsky oceánografický ústav), IPIMAR (Národný výskumný ústav pre rybné hospodárstvo a more) alebo akákoľvek medzinárodná rybolovná organizácia v Indickom oceáne, ktorá môže byť určená maurícijským orgánom. Výkaz je oznámený maurícijským orgánom najneskôr do 15. marca nasledujúceho roka. Maurícijký orgán odpovie do 30 dní od tohto oznámenia. Výkaz je potom oznámený majiteľom lodí. Majitelia lodí musia splniť svoje finančné povinnosti do 30 dní od doručenia tohto výkazu. Ak je výška splatnej čiastky za skutočne vykonanú rybolovnú činnosť nižšia ako preddavok, rozdiel sa majiteľom lodí nevracia. 3. Prekládka Plavidlá môžu prekladať svoje úlovky na Mauríciu v súlade so svojimi záujmami. Všetky prekládky, ktoré sa uskutočnia v maurícijských prístavoch musia byť oznámené orgánom Maurícia 48 hodín vopred. 4. Hlásenie úlovkov Plavidlá oprávnené loviť v maurícijských vodách podľa dohody oznámia svoje údaje o úlovkoch maurícijským orgánom a zašlú kópiu delegácii Európskej komisie podľa tohto postupu. Plavidlá na lov tuniakov záťahovými sieťami vyplnia rybolovný denník, ktorý zodpovedá vzoru v dodatku 2. Plavidlá s dlhými lovnými šnúrami na lov pri hladine vyplnia rybolovný denník, ktorý zodpovedá vzoru v dodatku 3. Plavidlá na lov so šnúrami vyplnia rybolovný denník, ktorý zodpovedá vzoru v dodatku 4. Rybolovné denníky sa musia vyplniť čitateľne a musia byť podpísané kapitánom lode alebo zástupcom združenia majiteľov lodí. Okrem toho musia byť tieto vyplnené všetkými plavidlami, ktoré získali povolenie, aj keď nelovili. Rybolovné denníky sa zasielajú maurícijským orgánom najneskôr do 45 dní po každom období lovu. 5. Oznamovanie Plavidlá nad 50 BRT oznamujú aspoň jednu hodinu pred vstupom a/alebo výstupom z maurícijských vôd a každé tri dni počas lovu v marícijských vodách svoju pozíciu a objem úlovku na palube na rádiovú stanicu (meno, volací znak a frekvencia sú presne vymedzené v povolení) alebo faxom (č. 230-208-1929) alebo e-mailom (fish@intnet.mu). 6. Pozorovatelia Na požiadanie maurícijských orgánov akékoľvek plavidlo nad 50 BRT vezme na palubu pozorovateľa určeného týmito orgánmi. Pozorovateľ má k dispozícii všetky potrebné zariadenia na výkon svojich povinností tak, ako sú ďalej vymedzené, vrátane prístupu k miestam a dokumentom. Nesmie zotrvať dlhšie, ako je nevyhnutné na splnenie jeho povinností. Počas obdobia na palube mu prislúcha postavenie lodného dôstojníka. Počas doby na palube je mu poskytnutá primeraná strava a ubytovanie. Mzdy a sociálne príspevky pozorovateľa hradia orgány Maurícia. Prístav nalodenia, ako aj podmienky, ktorými sa riadi jeho nalodenie, sa určia spoločnou dohodou medzi majiteľom lode alebo jeho zástupcom a orgánmi Maurícia. Ak plavidlo s maurícijským pozorovateľom na palube opustí vody Maurícia, podniknú sa všetky kroky, aby sa čo najskôr zaručil jeho návrat na Maurícius na náklady majiteľa lode. Majiteľ lode prostredníctvom svojho zástupcu zaplatí 14 EUR maurícijskej vláde za každý deň, ktorý pozorovateľ strávi na palube lode v rybárskej oblasti Maurícia. Pozorovateľ na palube - pozoruje rybolovné činnosti plavidla, - overuje pozíciu plavidla, ktoré vykonáva rybolovnú činnosť, - zaznamenáva používané nástroje na lov, - overuje údaje o úlovku z rybolovnej oblasti Maurícia zaznamenané v denníku, - vypracuje správu o činnosti, ktorú pošle maurícijskému orgánu. Počas svojho pobytu na palube pozorovateľ - prijme všetky vhodné opatrenia, aby podmienky, na základe ktorých bol prijatý na palubu, a jeho prítomnosť na palube nenarušovali alebo nebránili rybolovnej činnosti, - dbá na materiál a vybavenie na palube a rešpektuje dôvernosť všetkých dokumentov patriacich k plavidlu. 7. Inšpekcia Plavidlá tiež umožnia vstup na palubu a pomáhajú pri vykonávaní povinností akémukoľvek inému marícijskému úradníkovi, ktorý je zodpovedný za inšpekciu a monitorovanie. 8. Zamestnávanie námorníkov Desať maurícijských námorníkov sa nalodí do flotily ES. Pracovná zmluva sa pre miestnych námorníkov nalodených na plavidlo ES uzatvára medzi majiteľom lode alebo jeho zástupcom a námorníkom a/alebo jeho odborovým zväzom alebo jeho zástupcom v spojení s príslušným orgánom Maurícia. Tieto zmluvy zaručujú námorníkom právo využívať režim sociálneho zabezpečenia vrátane životného, zdravotného a úrazového poistenia. Podmienky odmeňovania miestnych námorníkov nesmú byť nepriaznivejšie ako tie, ktoré platia pre miestne posádky, a v žiadnom prípade nesmú byť nepriaznivejšie ako normy Medzinárodnej organizácie práce. Kópia zmluvy sa odovzdá jej signatárom a orgánom Maurícia. Ak je pracovná zmluva uzavretá medzi zástupcom majiteľa lode, musí sa v nej uviesť meno majiteľa plavidla a štát vlajky. Majiteľ plavidla zaručí nalodeným miestnym námorníkom podobné životné a pracovné podmienky na palube ako tie, ktoré majú námorníci ES. V prípade nenalodenia majitelia lodí zaplatia paušálny poplatok rovný mzde nenalodeného námorníka počas trvania obdobia lovu vo vodách Maurícia. Ak obdobie lovu trvá menej ako jeden mesiac, od majiteľov lodí sa vyžaduje, aby zaplatili čiastku zodpovedajúcu jednomesačnej mzde. 9. Rybolovné oblasti S cieľom predísť nepriaznivým dosahom na drobných podnikateľov v oblasti rybolovu na Mauríciu nie je dovolený rybolov plavidlami spoločenstva na lov tuniakov záťahovými sieťami a plavidlami spoločenstva s dlhými lovnými šnúrami na lov pri hladine nie je dovolený vo vzdialenosti pätnásť námorných míľ od základnej línie ani v rámci troch námorných míľ okolo akéhokoľvek zariadenia na zoskupovanie rýb umiestneného Mauríciom, ktorého geografická pozícia je oznámená predstaviteľom alebo zástupcom majiteľov lodí. Plavidlám na lov so šnúrami je dovolené loviť iba v ich tradičných oblastiach, a to pri pobreží Soudan a na východnom pobreží Soundan. 10. Dodávky pre konzervárenský priemysel na spracovanie tuniakov Plavidlá spoločenstva na lov tuniakov sa budú usilovať predať časť ich úlovku konzervárskemu priemyslu na spracovanie tuniakov za cenu, ktorá sa určí spoločnou dohodou medzi majiteľmi lodí spoločenstva a majiteľmi konzervárskeho priemyslu na spracovanie tuniakov. 11. Sankcie Bez ohľadu na sankcie podľa maurícijského práva, možno za nedodržanie akýchkoľvek podmienok protokolu a tejto prílohy alebo inej podstatnej maurícijskej legislatívy pozastaviť, zrušiť alebo neobnoviť rybolovné povolenia pre dotknuté plavidlá. Pred uplatnením akýchkoľvek týchto sankcií maurícijské orgány zohľadnia závažnosť porušenia a uplatnia zásadu proporcionality. Pozastavenie alebo zrušenie rybolovného povolenia sa považuje za vis major na účely bodu 1 písm. b) v uvedenom oddiele o žiadostiach o povolenie a formalitách pri ich vydávaní. Delegácia Európskej komisie a zástupca majiteľa lode na Mauríciu sú do 24 hodín písomne oboznámení o akomkoľvek pozastavení, zrušení alebo neobnovení povolenia spolu so stručnou správou s dôležitými faktami. 12. Postup pri kontrolách 1. Prenos informácií Marícijský orgán zodpovedný za rybné hospodárstvo do 48 hodín písomne informuje delegáciu Európskej komisie na Mauríciu a štát vlajky o kontrole akéhokoľvek rybárskeho plavidla plávajúceho pod vlajkou členského štátu spoločenstva loviaceho podľa dohody o rybolove v rybolovnej oblasti Maurícia a pošle stručnú správu o okolnostiach a dôvodoch kontroly. Delegácia a štát vlajky sú informovaní o začatí každého konania alebo uložených pokutách. 2. Vysporiadanie po kontrole V súlade so zákonom o rybnom hospodárstve a súvisiacimi právnymi predpismi sa porušenia vysporiadajú: a) buď v zmierovacom konaní, v tomto prípade sa suma pokuty určí v rámci rozpätia stanoveného maurícijskými právnymi predpismi; b) alebo v súdnom konaní podľa príslušných maurícijských právnych predpisov, ak zmierenie nie je možné. 3. Plavidlo je prepustené a jeho posádka môže opustiť prístav: a) po predložení dokladu o splnení povinnosti uloženej v zmierovacom konaní; alebo b) po predložení dokladu o zložení bankovej záruky v priebehu trvania súdneho konania. -------------------------------------------------- Dodatok 1 ŽIADOSŤ O POVOLENIE PRE ZAHRANIČNÉ RYBÁRSKE PLAVIDLO Meno/názov žiadateľa: … Adresa žiadateľa: … Meno/názov a adresa nájomcov plavidla, ak sú iní ako žiadateľ: … Meno/názov a adresa zástupcu na Mauríciu: … Názov plavidla: … Typ plavidla: … Krajina registrácie: … Prístav a registračné číslo: … Vonkajšia identifikácia rybárskeho plavidla: … Rádiový volací znak a frekvencia: … Faxové číslo plavidla: … Dĺžka plavidla: … Šírka plavidla: … Typ motoru a výkon: … Brutto registrovaná tonáž plavidla: … Netto registrovaná tonáž plavidla: … Minimálne zloženie posádky: … Druh vykonávaného rybolovu: … Navrhované druhy rýb: … Požadovaná doba platnosti: … Potvrdzujem správnosť uvedených údajov. Dátum: …Podpis: … -------------------------------------------------- Dodatok 2 RYBOLOVNÝ DENNÍK PLAVIDLA NA LOV TUNIAKOV Názov plavidla: Brutto tonáž: Odchod plavidla: Návrat plavidla: Mesiac Deň Rok Prístav Krajina, pod ktorej vlajkou sa plavidlo plaví: Kapacita (TM): Registračné číslo: Kapitán: Majiteľ lode: Počet členov posádky: Adresa: Dátum hlásenia: Hlásenie podal: Počet dní na mori: Počet dní rybolovu: Počet vykonaných nasadení: Číslo plavby: Dátumy Oblasť Teplota hladiny vody (°C) Výlov Počet použitých hákov Úlovky Použitá návnada Deň/ Mesiac č. nasadenia Zemepisná šírka S/J Zemepisná dĺžka V/Z Tuniak modroplutvý Thunnus maccoyi Tuniak žltoplutvý Thunnus Albacares Tuniak zavalitý Thunnus obesus Tuniak dlhoplutvý Thunnus alalunga Mečúň obyčajný Xiphias gladius Marlín, druh Tetraptunus audax Marlín, druh Makaira indica Plachetník Istiophorus spp. Tuniak pruhovaný Katsuwonuspelamis Rôzne ryby Spolu za deň Sajra Kalamár Živá návnada Iné počet kg počet kg počet kg počet kg počet kg počet kg počet kg počet kg počet kg počet kg počet kg Vylodená hmotnosť (v kg) Spôsob rybolovu Dlhými lovnými šnúrami Záťahovými sieťami Vlečnými sieťami Ostatné +++++ TIFF +++++ -------------------------------------------------- Dodatok 3 VÝKAZ O ÚLOVKOCH PRE PLAVIDLÁ S DLHÝMI LOVNÝMI ŠNÚRAMI NA LOV PRI HLADINE Meno plavidla: Meno kapitána: Čas nasadenia: ___/___/___ Začiatok plavby: ___/___/___/ v: ___ Číslo plavby: Číslo nasadenia: Smer vetra: Sila:__________ (Beaufort) Podmienky mora: __________ Vlny: __________ Teplota pri hladine: ___oC Prúd: rýchlosť: __________ Smer: __________ Mesiac: nov +___ dní Východ mesiaca: 0 do 24 hodín Západ mesiaca: PODROBNOSTI NASADENIA Čas začatia: Čas ukončenia: Sekcia Pozícia Smerovanie Rýchlosť Poznámky Odchod: rádiová bója č. 1 rádiová bója č. 2 rádiová bója č. 3 rádiová bója č. 4 rádiová bója č. 5 rádiová bója č. 6 rádiová bója č. 7 Počet hákov: Dĺžka: Šnúry bóje: Šnúry lodivodného patentu: Dĺžka lana: Zistená dĺžka lana (hĺbkomer): Návnada: krevety: _________ % makrela: ______ % ______: ______ % +++++ TIFF +++++ PODROBNOSTI O ÚLOVKU Čas (0–24 hod) Zemepisná šírka Zemepisná dĺžka Začiatok obratu: Koniec obratu: Druhy Počet Očakávaná jednotková hmotnosť Celková hmotnosť Počet skonzumov aných rýb Mečúň (*) Tuniak žltoplutvý (**) Tuniak zavalitý (**) Marlín (**) Plachetník (*) Pražma Žralok Iné (uviesť podrobnosti) Celková hmotnosť Celková hmotnosť vylodeného úlovku (odváženého) (*) VDK. (**) s hlavou a bez žiabrov Napíšte typ použitého závažia (VAT, VDK, WHOLE), ak sú iné ako už uvedené. +++++ TIFF +++++ -------------------------------------------------- Dodatok 4 RYBOLOV SO ŠNÚRAMI Názov plavidla: | | Štát vlajky: | | Výkon motora: | | Brutto tonáž: | | Mesiac Rok Spôsob rybolovu: | | Prístav vylodenia: | | Dátum | Rybolovná oblasť | Počet hodín | Počet hodín rybolovu | Druhy rýb | Zemepisná dĺžka | Zemepisná šírka | | | | | | | | Spolu | 1/ | | | | | | | | | | | | | 2/ | | | | | | | | | | | | | 3/ | | | | | | | | | | | | | 4/ | | | | | | | | | | | | | 5/ | | | | | | | | | | | | | 6/ | | | | | | | | | | | | | 7/ | | | | | | | | | | | | | 8/ | | | | | | | | | | | | | 9/ | | | | | | | | | | | | | 10/ | | | | | | | | | | | | | 11/ | | | | | | | | | | | | | 12/ | | | | | | | | | | | | | 13/ | | | | | | | | | | | | | 14/ | | | | | | | | | | | | | 15/ | | | | | | | | | | | | | 16/ | | | | | | | | | | | | | 17/ | | | | | | | | | | | | | 18/ | | | | | | | | | | | | | 19/ | | | | | | | | | | | | | 20/ | | | | | | | | | | | | | 21/ | | | | | | | | | | | | | 22/ | | | | | | | | | | | | | 23/ | | | | | | | | | | | | | 24/ | | | | | | | | | | | | | 25/ | | | | | | | | | | | | | 26/ | | | | | | | | | | | | | 27/ | | | | | | | | | | | | | 28/ | | | | | | | | | | | | | 29/ | | | | | | | | | | | | | 30/ | | | | | | | | | | | | | 31/ | | | | | | | | | | | | | SPOLU | | | | | | | | | | | --------------------------------------------------